section_heading: Članice
paragraph_text: Individualni članovi dolaze iz reda profesora ustavnog i međunarodnog javnog prava, sudaca, parlamentaraca i državnih službenika; po jednog od tih članova imenuju države - članice na mandat od 4 godine. Ti individualni članovi ne djeluju u ime države, nego sudjeluju u radu Komisije kao stručnjaci - pojedinci. Za hrvatskog člana Venecijanske komisije imenovana je 2010. godine prof. dr. Jasna Omejec. U radu Komisije sudjeluju i nezavisni stručnjaci, na poziv same Komisije.